වාරියපොළ කරගස්වැව ප්‍රදේශය හරහා පසුගියදා හමා ගිය දැඩි සුළඟක් නිසා නිවාස 07 කට සහ කරගස්වැව ශ්‍රී පුෂ්පාරාම විහාරස්ථානයේ බණ මඩුවට සහ එම භූමියේ තිබූ නා, පොල් සහ තේක්ක ගස්වලට අලාභ හානි සිදු වී ඇත.හානි වූ එම නිවාස අතර වෙළෙඳ සලක් හා වී මෝලක් පවත්වාගෙන ගිය එක් ගොඩනැඟිලි දෙකකට හානි සිදු වී තිබේ.කරගස්වැව ශ්‍රී පුෂ්පාරාම විහාරස්ථානයේ විහාරාධිපති සුමනරතන හිමියෝ මෙසේ කීහ.මඳ වැහි පොදක් සමග පාන්දර 4.30ට පමණ සුළඟ සමඟ විශාල ශබ්දයක් ඇසුණා.ඒ සුළඟ හමායන හඬ ඇහෙන විටම මම සංඝාවාසයේ සිට දොර ඇරගෙන මිදුලට එන විට ධර්ම ශාලාවට විශාල වශයෙන් හානි සිදුවී තිබුණා.